شەفەق نیوز/ خەسی خۊین ئەگەر رۊیدان جەڵتەی دڵ و دەماغ بەرزەو کەێد، ئەرا چارەكردن خەسی خۊین تۊنین سەردان پزیشک بكەین و بێجگە لەوە تۊنین وە خواردن بەشێگ لە خوەراکەێل سروشتی ئێ گرفتە كۆنتڕۆڵ بكەین، لەدرۊژەی باوەتەگە بەشیگ لەو خوەراکەێلە ک خەسی خۊین كەم کەن خەینە رۊی.
1. ئەنار: یەكیگە لە خاسترین میوەێل ئەرا پاڵین خۊین، ئەنار دەوڵەمەنە وە ئەنتی‌ ئۆكسیدەنت ك خەسی خۊین كەم کەێد.
2. پرتەقاڵ و هەم جۊرەێلی: لەوەر ئەوەی ڤیتامین C  ها ناویان ئەرا چارە كردن خەسی خۊین فرە كاریگەرن و خۊین پاوڵن، گریپ فرووت، پرتەقاڵ و لیموی ترش بەشێگن لەی میوە وەسوودەێلە.
3. ئەنۊر: یەكیگە لە خاسترین میوەێلە ئەرا كەمكردن رێژەی خەسی خۊین، وەكارهاوردن ئەنوور ئەرا ئەو كەسەێلە خۊینیان رەش و خەسە فرە خاسە.
4. گەزەر: خواردن گەزەر و ئاو گەزەر بێجگە لە وەهێزكردن چەو بوودە مدووی پاڵین خۊین، وەكارهاوردن وەردەوام ئێ خوەراکە خەسی خۊین كەمەو کەێد.
